༄༅།  ། ཡང་ཚེས་བཅུའི་མཆོད་ཆུང་བཞུགས།  ། ༄༅།  ། བླ་མ་དམ་པ་དང་རྣལ་འབྱོར་མ་ཐ་མི་དད་པ་ལ་ཕྱག་འཚལ་ལོ། །  རྣལ་འབྱོར་པས་ཚེས་བཅུའི་མཆོད་པ་ཡི་དམ་དུ་བྱེད་ན།  ཙནྡན་དམར་པོ་ལག་པ་གཡོན་པས་ཆོས་འབྱུང་གི་མཎྜལ་གྲུ་གསུམ་དུ་བྱུགས། ཙནྡན་མེད་ན་ཆང་གིས་བྱུགས༑  དེར་མེ་ཏོག་ཚོམ་བུ་དགོད།  དེའི་སྟེང་དུ་རྗེ་བཙུན་མ་རྫོགས་ཚུལ་དུ་བསམས་ལ་དངོས་སུ་མཆོད་པ་ལྔ་དབུལ།  མེད་ན་སྔགས་དང་ཏིང་ངེ་འཛིན་གྱིས་དབུལ༑ ཡན་ལག་བདུན་པ་བྱ། ཚད་མེད་པ་བཞི་བསྒོམ།  གྲུབ་ན་མཎྜལ་གྱི་སྟེང་དུ་མེ་ལོང་ལ་སིནྡྷུ་ར་དར་ཚགས་ཀྱིས་བཏབ། ལག་པ་གཡོན་པས་ཆོས་འབྱུང་ཉིས་བརྩེགས་ལེགས་པར་བྲིས་པའི་མདུན་རྒྱབ་བོར་བའི་ཟུར་བཞི་ལ།  དགའ་བ་འཁྱིལ་བ་བཞི་བྲྀ།  དབུས་སུ་སརྦ་བུདྡྷ་ལ་སོགས་པ་བྲིས་ལ་སྔགས་དང་ལྷ་(《¡¶ཞ》¡-ལྷ་)ཐ་མི་དད་པས་མཆོད་པ་ལ་སོགས་པ་སྔར་དང་འདྲ།  བཤགས་པ་བྱ༑  ཚད་མེད་པ་ནི་སེམས་ཅན་ཐམས་ཅད་སྡུག་བསྔལ་དང་བྲལ་བར་བྱ་སྙམ་པ་ནི་བྱམས་པ།  བདེ་བ་དང་ཕྲད་པར་བྱ་སྙམ་པ་ནི་སྙིང་རྗེ།  བདེ་བ་དེ་རྟག་ཏུ་རྒྱུན་མི་ཆད་པར་བྱ་སྙམ་པ་ནི་དགའ་བ།  འཇིག་རྟེན་གྱི་ཆོས་བརྒྱད་བྲལ་བ་ནི་བཏང་སྙོམས༑  དེ་ནས་སེམས་ཅན་ཐམས་ཅད་འཁོར་བའི་རྒྱ་མཚོ་ཞེས་པ་ནས་གཏོར་མ་ཡན་ཆད་བསྒོམ།  དེ་ནས་རྣལ་འབྱོར་པས་ཚོགས་མཆོད་བྱ།  དེ་ནས་མ་གྲུབ་ན་ཡར་དང་མར་གྱི་ཚེས་བཅུ་ལ་བུ་མོ་གྲོང་པའི་ཆོས་ཀྱིས་མ་གོས་པ་གསུམ་མམ།  ལྔ་བཟའ་བཏུང་གིས་ཚིམ་པར་བྱས།  དེ་ཡང་མ་གྲུབ་ན་སྙིང་པོ་བརྒྱ་རྩ་བརྒྱད་བཟླས་སོ།  ། ཉམས་པ་ཐམས་ཅད་འདག་གསུང་། །  ། །